Official Journal L 110 , 26/04/1997 P. 0077 - 0078



Id-Deciżjoni tal-Kummissjoni tal-11 ta’ April 1997 li temenda d-Deċiżjonijiet 95/160/KE, 95/161/KE u 95/168/KE li jikkonċernaw il-metodi li għandhom jiġu użati għal testijiet mikrobijoloġiċi (Test b’rilevanza għaż-EE) (97/278/KE) Il-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ l-annimali li jirregolaw il-kummerċ intra-Komunitarju fil-, u l-importazzjoni minn pajjiżi terzi tat-tjur u l-bajd għat-tfaqqis [1], kif l-aħħar emendata bl-Att ta’ l-Adeżjoni ta’ l-Awstrija, il-Finlandja u l-Isvezja, u partikolarment l-Artikolu 9(a)(2) u (b)(2) tagħha, Wara li kkunsidrat id-Direttiva tal-Kunsill 92/118/KEE tas-17 ta’ Diċembru 1992 li tistabilixxxi l-ħtiġiet tas-saħħa ta’ l-annimali u tas-saħħa pubblika li tirregola l-kummerċ fil-, u l-importazzjoni fil-Komunità tal-prodotti li mhumiex soġġetti għall-imsemmija ħtiġiet li jinstabu fir-regoli speċifiċi Komunitarji msemmija fl-Anness A(1) tad-Direttiva 89/662/KEE u, għal dak li jirrigwarda l-patoġeni, tad-Direttiva 90/425/KEE [2], kif l-aħħar emendata bid-Direttiva 96/90/KE [3], u partikolarment l-Anness II, il-Kapitolu 2, l-ewwel inċiż, tagħha; Billi d-Deċiżjoni tal-Kumissjoni 95/160/KE tal-21 ta’ April 1995 li tistabbilixxi garanziji addizzjonali għal dak li jirrigwarda salmonella għall-kunsinni fil-Finlandja u fl-Isvezja ta’ tjur għat-tkabbir u flieles ta’ l-età ta’ ġurnata għall-introduzzjoni f’qatgħa ta’ tjur għat-tkabbir jew qatgħa ta’ tjur għall-produzzjoni [4] jipprovdi partikolarment ghall-testijiet mikrobiologici ghall-eżami ta’ kampjuni; Billi d-Deċiżjoni tal-Kumissjoni 95/161/KE tal-21 ta’ April 1995 li tistabbilixxi l-garanziji adizzjonali li jirrigwarda s-salmonella għall-kunsinni fil-Finlandja u fl-Isvezja ta’ tiġieġ li jbidu [5] tipprovdi partikolarment għal testijiet mikrobijoloġiċi għall-eżami ta’ kampjuni; Billi d-Deċiżjoni tal-Kumissjoni 95/168/KE tat-8 ta’ Mejju 1995 li tistabbilixxi, għal dak li jirrigwarda s-salmonella, garanziji addizzjonali għall-kunsinni fil-Finlandja u fl-Isvezja ta’ ċerti tipi ta’ bajd għall-konsum uman [6] tipprovdi partikolarment għal testijiet mikrobijoloġiċi; Billi l-Kumitat Xjentifiku Veterinarju fir-rapport tiegħu tat-3 ta’ Ġunju 1996 ta’ l-opinjoni li tikkonċerna l-metodi tat-testijiet mikrobijoloġiċi li joffru garanziji ekwivalenti; Billi huwa xieraq li jiġu emendati d-Deċiżjonijiet 95/160/KE, 95/161/KE u 95/168/KE sabiex tkun introdotta l-possibilità li jiġi użati l-metodi tat-testijiet mikrobijoloġiċi li joffru garanziji ekwivalenti bħal dik li hemm provvediment dwarha; Billi l-metodi deskritti f’din id-Deċiżjoni huma skond l-opinjoni tal-Kumitat Xjentifiku Veterinarju; Billi l-miżuri li hemm provvediment dwarhom f’din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DECIŻJONI: L- Artikolu 1 Fl-Anness I tad-Deċiżjoni 95/160/KE, il-punt 3 huwa mibdul b’dan li ġej: "3. Testijiet mikrobijoloġiċi għall-eżami ta’ kampjuni - It-testijiet mikrobijoloġiċi tal-kampjuni għas-salmonella għandhom jitwettqu fuq il-livell ta’ l-International Organization for Standardization ISO 6579:1993 jew l-edizzjonijiet riveduti, jew permezz tal-metodu deskritt min-Nordic Committee on Food Analysis (NMKL il-metodu Nru 71, ir-raba’ edizzjoni, 1991) jew edizzjonijiet riveduti. - Meta r-riżultat ta’ l-analiżi jkun kkontestati bejn l-Istati Membri, il-livell ta’ l-International Organization for Standardization ISO 6579:1993 jew l-edizzjonijiet riveduti għandu jkun meqjus bħala l-metodu ta’ referenza." L- Artikolu 2 Fl-Anness I tad-Deciżjoni 95/161/KE, il-punt 4 huwa sostitwit bis-segwenti: "4. Testijiet mikrobijoloġiċi għall-eżami ta’ kampjuni - Testijiet mikrobijoloġiċi għall-eżami tal-kampjuni ta’ salmonella għandhom jitwettqu sal-livell tal-International Organization for Standardization ISO 6579:1993 jew l-edizzjonijiet riveduti, jew bil-metodu deskritt minn Nordic Committee on Food Analysis (NMKL il-metodu Nru 71, ir-raba’ edizz- joni, 1991) jew l-edizzjonijiet riveduti. - Meta r-riżultati ta’ l-analiżi jkunu kkontestati bejn l-Istati Membri il-livell tal-International Organization for Standardization ISO 6579:1993 jew l-edizzjonijiet riveduti għandu jiġi mħares bħala l-metodu ta’ referenza." L- Artikolu 3 Fl-Anness I għad-Deċiżjoni 95/168/KE, il-punt 3 huwa mibdul b’dan li ġej: "3. Testijiet mikrobijoloġiċi għall-eżami tal-kampjuni - Testijiet mikrobijoloġiċi għall-eżami tal-kampjuni għas-salmonella għandhom jitwettqu fuq il-livell tal-International Organization for Standardization ISO 6579:1993 jew l-edizzjonijiet riveduti, jew bil-metodi deskritti minn Nordic Committee on Food Analysis (NMKL il-metodu Nru 71, ir-raba’ edizzjoni, 1991) jew l-edizzjonijiet riveduti. - Meta r-riżultati ta’ l-analiżi jkunu kkontestati bejn l-Istati Membri il-livell tal-International Organization for Standardization ISO 6579:1993 jew l-edizzjonijiet riveduti għandu jiġi mħares bħala l-metodu ta’ referenza." L- Artikolu 4 Din id-Deċiżjoni hija indirizzata lill-Istati Membri. Magħmula fi Brussel, fil-11 ta’ April 1997. Ghall-Kummissjoni Franz Fischler Membru tal-Kummissjoni [1] ĠU L 303, tal-31.10.1990, p. 6. [2] ĠU L 62, tal-15.3.1993, p. 49. [3] ĠU L 13, tas-16.1.1997, p. 24. [4] ĠU L 105, tad-9.5.1995, p. 40. [5] ĠU L 105, tad-9.5.1995, p. 44. [6] ĠU L 109, tas-16.5.1995, p. 44. --------------------------------------------------